Herritarren Batzarra

Eskaintzen eskakizuna

Data

Harremanetarako

Izen-abizenak, erakundea, helbide elektronikoa

Edukia:

Sarrera 3

Lizitazioaren jarraibideak 3

Testuingurua 3

Inplikatutako kideak 3

Lan taldearen rola 3

Lan taldearen erantzukizunak 4

Herritarren Batzarraren ezaugarriak 6

Aurreikusitako aurrekontua 6

Plangintza 7

Sarrera

Lizitazio eskaera bat da lan talde batek Herritarren Batzarra diseinatu eta gauzatu dezan. Ondoren, behar diren zerbitzuak zehazten dira; oro har, zozketa bidez hautaketa bat egitea eta Herritarren Batzarra inplementatzea.

Herritarren Batzarra prozesu bat da, zeinean ordezkaritza zabala duen pertsona-talde batek informazioa aztertzen du, oinarri komunak aurkitzeko deliberatzen du eta agintari edo erakunde publiko batentzako politikako gaiei buruzko gomendio zehatzak garatzen ditu.

Herritarren Batzarren ezaugarri bat da zozketa bidez aukeratzen direla kideak komunitate baten ordezkari izateko, eta horrek esan nahi du guztiek aukera berdinak dituztela ordezkariak izateko eta aldi berean ordezkatuak izateko.

Interesa duten lan taldeei gonbidapena egiten zaie adierazitako aurrekontua kontuan hartuta, eskaini dezaketen balioaren proposamena aurkeztu dezaten; betiere, dokumentu honetan adierazitako eskakizun zabalak kontuan hartuta.

Lizitazioaren jarraibideak

Legez eskatzen den kontratazio-prozeduran oinarritutako jarraibideak gehitu (non eta nola proposamena aurkeztu, epeak, irabazlea nola hautatuko den, lan talde batek bere proposamena aurkeztu ahal izateko legezko irizpideak zeintzuk diren).

Testuingurua

Gehitu Herritarren Batzarra nork antolatzen duen, noiz, zein den Batzarraren agindua, eginkizuna eta abiapuntuko galdera.

Inplikatutako kideak

Herritarren Batzarra antolatzen parte hartzen duten erakunde eta instituzio guztiei buruzko informazioa zehaztu.

Lan taldearen rola

Lan taldeak zerbitzu sorta zabala eskaini behar du, Herritarren Batzarraren alderdi guztiak gauzatu ahal izateko. Erakundeak ez luke lan taldearengan eragin zuzenik izan behar, prozesuaren inpartzialtasuna, sinesgarritasuna eta profesionaltasuna bermatzeko.

Lan taldeak zerbitzua eskaintzeko erakunde sustatzailearekin lan egingo du, [ELGAren Jardunbide Egokien Printzipioak betetzen dituen Herritarren Batzarra gauzatzeko](https://www.oecd.org/gov/open-government/good-practice-principles-for-deliberative-processes-for-public-decision-making.pdf).

Lan taldearen erantzukizunak

***Herritarren Batzarraren diseinua zehazten parte hartzea***

Saio kopurua, curriculumaren diseinua eta deliberazio-prozesua proiektuaren berezitasunetara egokitu beharko lirateke. Lan taldeak ekarpenak egingo ditu elementu horietako bakoitzari buruz, eta Batzarraren bilerak nola gauzatu zehaztuko du, bai aurkezpenak bai deliberazioa sekuentzia eraginkorrean egin daitezen.

***Inpartzialtasuna bermatzea***

Diseinuaren hautu orok balio behar du legitimitatea maximizatzeko eta prozesuaren inpartzialtasuna erakusteko. Lan taldeak prozesuaren kalitatea zainduko du, eta Batzarraren azken gomendioak sinesgarriak eta defendagarriak izan daitezen zainduko du. Funtsezkoa da lan taldeak interes-gatazkak saihestea eta alderdi neutral zein independente gisa hautematea.

***Erreferentzia-terminoak garatzea***

Lan taldeak erakunde publiko sustatzailarearekin eta aholkulariarekin lan egingo du proiektuaren erreferentzia-baldintzak idazteko. Bertan, Herritarren Batzarraren helburua eta agindua zehaztuko dira, bai eta batzarkideen zein erakunde publikoaren eginkizunak eta erantzukizunak ere. Era berean, honako hauek ere jaso beharko dira erreferentzia-terminoetan: batzarraren saioen egutegia, txostenak eta komunikazioak nola egingo diren, Batzarraren osaeraren deskribapena eta kideak hautatzeko prozesua.

***Zozketa bidezko hautaketa***

Lan taldeak Herritarren Batzarreko kideak kontratatzeko lan egingo du, komunitatearen profil demografikoarekin bat datozenak. Ondorengoak gauzatzen lagunduko dute: tokiko aniztasuna deskribatuko duen batzarkide taldea osatzeko behar diren muga geografikoak eta hautaketa-irizpideak zehazten, gonbidapen-gutuna idazten, gonbidapenak bidaltzen, hautagaien erantzunak kudeatzen, edozein galderari erantzuteko telefono zerbitzua ezartzen eta Batzarreko kideak aukeratzen.

***Curriculum- eta informazio-kita garatzea***

Curriculum sendo eta adierazgarria da Herritarren Batzarraren alderdi garrantzitsuenetako bat. Lan taldeak helduek ikasteko pedagogiak ulertu behar ditu, eta gai izan behar du curriculum zehatz bat garatzen, prozesurako garrantzitsuak diren hiru ezagutza-motatan oinarritutako ikaskuntza-helburu espezifikoak barne hartuko dituena:

1. Gaien ezagutza: Gaiak eta testuingurua ulertzea.
2. Prozesuaren ezagutza: Adostasunera bideratutako urratsak ulertzea.
3. Balioen ezagutza: Batzarreko kideen balio partekatuak eta politikako aukera desberdinen azpian dauden balioak ulertzea.

***Herritarren Batzarra erraztea***

Lan taldea arduratuko da batzarra errazteaz eta rol horretan jardungo duten pertsonak koordinatzeaz. Bi erantzukizun horiek Batzarraren muina dira.

Erraztaileak gidatzen du prozesua, eta argitasuna ematen du, deliberaziorako urratsak gidatzen ditu, eta ziurtatzen du kide guztiak eroso sentitzen direla prozesuan zein emaitzekin. Erraztaileak berariaz prestatuta daude talde txikiekin lan egiteko, jakintzaren jasoketa eraginkortzeko, eztabaidak sustatzeko eta kide guztiek entzunak izateko aukera berdinak izan dezaten bermatzeko.

***Parte-hartzaileei laguntzeko zerbitzuak ematea***

Ezinbestekoa da Batzarreko kideak prozesu-taldeko kide batekin edozein unetan komunikatzeko aukera izatea, prozesuak irauten duen bitartean. Lan taldeak talde txiki bat sortu beharko luke, telefonoz eta posta elektronikoz batzarkideek kontaktatu dezaketena, galderei eta kezkei erantzuteko, ikerketa-lan txikiak bideratzeko, eta bidaiei dagokien zein behar bereziei edo bestelako eskaerei erantzuteko.

***Txostenak eta komunikazio publikoak idaztea***

Jende gehienak ez ditu inoiz Herritarren Batzarreko kideak ezagutuko, ezta haien deliberazioak bertatik bertara ikusiko ere. Horregatik oso garrantzitsuak dira prozesuaren komunikazioen kalitatea eta batzarraren azken txostena. Lan taldeak lagundu egin beharko lieke kideei gomendioak idazten, eta edizio-prozesu zabal bat kudeatu. Era berean, batzarraren prozesuaren laburpena idatziko dute, eta azken txostena profesionala eta sinesgarria dela bermatuko dute.

Gainera, lan taldeak proiektuaren webgune edo web-orri bat garatu beharko du, bileren laburpenak eman, materialak argitaratu, eta argazkiak zein bideoak koordinatu.

Herritarren Batzarraren ezaugarriak

Hona hemen adibide bat, ezaugarri baliagarriak azaltzeko.

**Tamaina**: 30-35 pertsona zozketaz aukeratuak, biztanleriaren adierazgarri.

**Iraupena**: 4-5 egun ikasten eta deliberatzen, esperientzia zabala duten erraztaileekin.

**Erakunde publikoaren konpromisoa:**

* Batzarrerako gonbidapena erakunde publikoan autoritate kargu altueneko pertsonak sinatuko du, prozesuaren garrantzia komunikatzeko.
* Herritarren Batzarrak aurkeztutako gomendio guztiei erantzuteko konpromisoa dagoela adieraziko du; baita onartu ezin diren gomendioak ere, kasu horretan zergatik ez diren gauzatuko azalduko du erakunde publikoak.

**Batzarraren prozesuari buruzko xehetasunak:**

* Herritarren Batzarreko kideek informazio-kit bat jasoko dute lehenengo bilera baino lehen, eta bertan, Herritarren Batzarrak jorratuko duen gaiari buruzko informazio garrantzitsua jasoko da, bai eta alderdi interesdunen zein adituen ekarpenak ere.
* Herritarren Batzarrak, lehenik eta behin, beren eztabaidak gidatuko dituzten balioak zehaztuko ditu.
* Eragile, aritu eta aditu garrantzitsuek informazioa aurkeztuko dute lehen saioetan.
* Denbora izango dute beren hitzekin idazten diren proposamenak egiteko.

Aurreikusitako aurrekontua

Hemen zehaztu kontratuaren balio osoa. Xehetasun gehiago nahi izanez gero, Batzarraren aurrekontu-txantiloiari erreferentzia egin (Herritarren Batzarrak diseinatu eta inplementatzeko gidarekin batera eranskin moduan jaso dena).

Lizitazioaren aurrekontuan honako hauek jaso behar dira:

* Herritarren Batzarreko kideak hautatzeko zozketa zibiko prozesua (gonbidapenak prestatzeko eta zabaltzeko denbora, inprimakiak, bidalketa barne).
* Herritarren Batzarra antolatzeko eta gauzatzeko gastuak (proiektuaren kudeaketa, plangintza eta gai-zerrenda zehatza sortze deliberazio-egun bakoitzeko, adituen hautaketa, gonbidapenak bidaltzea, eta informazio-bilerak).
* Saioak errazteko gastuak.
* Herritarren txostena egitea.
* Komunikazio-materialak (Herritarren Batzarraren webgunea, argazkiak eta bideoak prozesuan zehar), harreman publikoak bideratu, komunikabideen estaldura, edukien hedapena eta kalitate handiko euskarriak sortzea.
* Batzarkideen ordainsariak eta joan-etorrien/zaintza-zerbitzuen gastuak.
* Deliberazio-saioetako hizlarien ordainsariak eta bidaia-gastuak.

Plangintza

Herritarren Batzarraren kronograma bat txertatu hemen. Mesedez, xehetasun gehiago nahi izanez gero, Batzarraren plangintza-txantiloiari erreferentzia egin (Herritarren Batzarrak diseinatu eta inplementatzeko gidarekin batera eranskin moduan jaso dena).

Iturriak:

Template prepared by DemocracyNext on the basis MASS LBP (2019), How to commission a Citizens’ Assembly or Reference Panel, <https://static1.squarespace.com/static/6005ceb747a6a51d636af58d/t/6010cfb3b2c8623eb1c6d885/1611714483520/referencepanelguide.pdf>.

Nola aipatu dokumentu hau:

DemocracyNext (2023), “Sample request for tenders for commissioning an operator”, Assembling an Assembly Guide, <https://assemblyguide.demnext.org/>.